( 456 ) 
feust filz unicque de vostre tres sacrée majesté , toutesfois 
il ne vous a point delaissiet imporveu d’enffans. 
» Il vous a delaissiet, pour vostre consolation, ce tres 
noble tresor messeigneurs et mesdames nos princes et prin- 
cesses, vos nepveux et niepces, ses enffans, esquelz rena- 
tus videtur. 
» Et sy vous a delaissiet ses pays paisibles, ses subjects: 
en bonne concorde , union, amilié et intelligence les ungts 
aveuc les aultres, et en bonne obeissance et leaulté envers 
lui, comme ilz sont et demourront, Dieu en ayde , envers 
vous , Sire. 
» Et posé, Sire, que nos princes el princesses soient 
bien jeusnes et en bas eage, neangimoins Dieu ne les a 
pas oubliés ne delaissiés impourveus de tuteur et deffen- 
seur. 
» Il les à mis et delaissiet, et nous consequamment, en 
vostre garde, main, tuitelle, defence, manbournie et pro- 
tection ; ainsi l’avons tousjours desiré, entendu, tenu et 
congneut , entendons, desirons, lenons et congnoissons, 
sachans que nature l'enseigne et droit l’ordonne, et l'eus- 
sions, Sire, voullentiers ainsi dist et declairiet ouverte- M 
ment à l’assamblée generalle des estals de vos pays d’embas. | 
» Mais, Sire, il sambla lors plus expedient et pour ung. 
mieulx actendre de en faire declaration à vostre tres sacrée 
majesté, par ce, Sire , que nous sommes pres du feu , faim 
sans haye et frontiere à vos autres pays du costé de France,m 
et pour ce temps y avoit grand assamblée de gens de guerre 
à l’entour de nous, ne scavons à quelle fin , et vous estiés 
loingts, Sire; au moyen de quoy, nous craindions que 
dommage ou inconvenient n’en advint, non point, Sire, 
que nos courages ne fussent telz, aussi entiers et leaulx 
envers vous que les avez trouvés par cydevant et trouverés 
